Cunabula Henrici V regis

"Cunabula Henrici V regis", in quibus infans Henricus de Monemuta sopiri asseveratur, filius Mariae de Bohun et Henrici Bolingbroke die 16 Septembris 1386 Monemutae natus, in hac urbe per multa saecula monstrabantur,Mirror of Literature vol. 5 no. 121 (1 Ian. 1825) p. 9 sed saeculo XIX medio ab hac urbe remota sunt.Old (1876) Anno 1908 Londinii venditata sunt, pretio guineis 230, emptore Guidone Laking quo pro rege Eduardo VII egerit, et in castello Windsor deposita.Wanganui Chronicle (16 Apr. 1908) Textus Ab anno 1912 iussu regis Georgii V cunabula in Museo Londiniensi servata sunt (sub tutela eiusdem Guidonis Laking). Museum eo tempore in Palatio de Kensington ordinabatur.Kentucky New Era (4 Iun. 1912) Textus 

 Notae 

 Bibliographia 
 William Watkins Old, "Historical Notices of the Cradle of Henry V" in Transactions of the Royal Historical Society vol. 4 (1876) pp. 231-259
 Aymer Vallance, "Early Furniture, XV: Cradles and Beds" in Burlington Magazine vol. 24 (1914) pp. 288-289, 292-293

Categoria:Confecta 1386
Categoria:Monemuta
Categoria:Instrumenta domestica
Categoria:Henricus V (rex Angliae)
Categoria:Museum Londiniense